തിയേറ്ററുകള് സജീവമാക്കാന് ആര്.ആര്.ആറും റിലീസ് തീയതി പ്രഖ്യാപിച്ചു ബാഹുബലിക്ക് ശേഷം രാജമൗലി സംവിധാനം ചെയ്യുന്ന ആര്.ആര്.ആറിന്റെ റിലീസ് തീയതി പ്രഖ്യാപിച്ചു. 2022 ജനുവരി 7നാണ് സിനിമ പുറത്തിറങ്ങുക.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ പല സംസ്ഥാനങ്ങളിലും തിയേറ്ററുകള് തുറന്ന് പ്രവര്ത്തിക്കാന് അനുമതികള് നല്കിയതിന് പിന്നാലെയാണ് പുതിയ തീയതി പ്രഖ്യാപിച്ചത്. നേരത്തെ ഈ മാസം 13 ന് റിലീസ് വച്ചിരുന്ന ചിത്രം തിയേറ്ററിനെ സംബന്ധിച്ച അനിശ്ചിതത്വം തുടര്ന്നതിനാല് റിലീസ് നീട്ടുകയായിരുന്നു. ആഗോള സിനിമ വ്യവസായം സജീവമാകുമ്ബോള് മാത്രമാണ് ചിത്രം പുറത്തിറക്കുക എന്നും പറഞ്ഞിരുന്നു. ഇപ്പോള് തിയേറ്ററുകളുടെ പ്രവര്ത്തനങ്ങള് പുനരാരംഭിക്കുന വാര്ത്തകള്ക്ക് പിന്നാലെയാണ് ഈ പ്രഖ്യാപനവും. പ്രേക്ഷകര് ഏറെ ആവേശത്തോടെ കാത്തിരിക്കുന്ന ചിത്രമാണിത്. വീണ്ടും തിയേറ്ററുകളെ സജീവമാക്കാന് ആര്.ആര്.ആറിന് സാധിച്ചേക്കും. ഇരുപതാം നൂറ്റാണ്ടിലെ സ്വാതന്ത്ര്യ സമര സേനാനികളുടെ കല്പിത കഥ പറയുന്ന ചിത്രത്തില് റാം ചരണ്, ജൂനിയര് എന്.ടി.ആര്. , ആലിയ ഭട്ട്, അജയ് ദേവ്ഗണ് തുടങ്ങിയ വമ്ബന് താരനിരയാണ് ഉള്ളത്. ഓഗസ്റ്റ് അവസാനത്തോടെ ഷൂട്ടിംഗ് കഴിഞ്ഞ ചിത്രത്തിന്റെ പോസ്റ്റ് പ്രൊഡക്ഷന് ജോലികളും അവസാന ഘട്ടത്തിലാണ്. 2018 നവംബറില് ആരംഭിച്ച ചിത്രം കോവിഡ് മഹാമാരി മൂലം രണ്ടു തവണ നിര്ത്തി വെക്കേണ്ടി വന്നിരുന്നു. ഡിസംബറില് പുറത്തിറങ്ങുന്ന അല്ലു അര്ജുന്റെ പുഷ്പക്ക് ശേഷം പ്രേക്ഷകര്ക്ക് മുന്നിലേക്കെത്തുന്ന ബിഗ് ബഡ്ജറ്റ് ചിത്രവുമാണിത്. Tags